
Гуырдзыстоны закъон
 Инновациты тыххæй
(2026 азы 1-аг майы уавæрæй)
Сæр I
Иумæйаг уагæвæрдтæ
Статья 1. Закъоны нысан æмæ архайды сферæ  
1. Ацы закъоны нысан у Гуырдзыстоны социалон-экономикон рæзтæн æнæмæнгхъæугæ национ инно​ва​циты экосистемæйы саразын æмæ фæхуыздæр кæнын, бæстæйы зонындзинæдтыл æмæ инновацитыл бындурæвæрд экономикæйы арæзтад, Гуырдзыстоны æндæр паддзахадты арæзт технологиты райстæн æххуыс кæнын, Гуырдзыстоны арæзт интеллектуалон исбонады æмæ технологиты æрфидар кæнын æмæ экспортæн æххуыс кæнын, размæцыд технологиты зонады æмæ экономикæйы алы сферæйы æххæст кæнын ацы сферæты конкурентхъомдзинады фæфылдæры нысанæй.

2. Ацы закъоны архайд хауы инновацион архайды субъекттæм, инновацион архайдæн æххуыс​гæ​н​æг инфраструктурæмæ, инновацион архайды финанскæнынадмæ æмæ инновациты коммерци​али​заци​мæ.

Статья 2. Терминты æмбарынад  
Ацы закъоны цы терминтæй пайдагонд цæуы, уыдонæн ис ахæм нысаниуæг:

а) инноваци – экономикон, зонадон кæнæ социалон аргъ, пайдагæнæн, ног кæнæ зынгæ фæхуыз​дæр​гонд продукт, процесс кæнæ лæггад, кæцы гæнæн ис уа æндæр æмæ æндæр хуызы, се хсæн:

а.а) инновацион продукт – ног кæнæ зынгæ фæхуыздæргонд продукт, кæцы нæ нысан кæны æндæр гоймаджы куыстгонд ​​кæнæ рауагъд инновацион продукты æрмæст эстетикон ивддзинады;

а.б) инновацион процесс – ног кæнæ зынгæ фæхуыздæргонд рауагъды кæнæ лæггады методæй пайда кæнын, кæцы у гоймагæн ногдзинад кæнæ фæхуыздæр, æнæкæсгæ уымæ, уыцы процесс æндæр гоймаг сарæзта æви нæ;

а.в) организацион инноваци – менеджменты структурæйы кæнæ методы ног кæнæ нысаниуæг​джын ивддзинад, кæцы здæхт у организацийы продукты кæнæ лæггады гъæд фæхуыздæр кæнын​мæ кæнæ/та зонындзинæдтæй пайда кæнын фæхуыздæр кæнынмæ кæнæ бизнесы эффек​тивон​дзинад фæбæрзонддæр кæнынмæ;

а.г) инновацион маркетинг – маркетингы ног методæй пайда кæнын, се хсæн, продукты дизайны æмæ тухыны æмæ ацы продукты популяризацийы æмæ бавдысты нысаниуæгджын ивддзинæдтæ;
б) инновацион архайд – архайд, кæцы æххæстгонд цæуы экономикон кæнæ социалон аргълæ​вæр​дты уæвæг, пайдагæнæн, ног кæнæ зынгæ фæхуыздæргонд продукты, процессы кæнæ лæггæдты саразынæн;

в) инновацион архайды субъект – гоймаг, кæцы инновацион архайды æххæст кæны;  
г) инновацион проект – проект, кæцыйы нысан у инновацион архайды æххæст кæнын;  
д) (ист у – 24.06.2025, №718);

е) (ист у – 24.06.2025, №718);

ж) инновацийы коммерциализаци – инновацийы практикон æгъдауæй пайда кæнын, кæцыйæн ис позитивон экономикон кæнæ социалон эффект;

з) инновациты экосистемæ – национ æмæ регионалон инновациты системæты æмбырдгонд, кæцы​тæ æххуыс кæнынц инновациты æмæ технологиты сферæйы паддзахадон, рухсадон, индустрион, зонадон æмæ сæрмагонд секторты æмгуыстадæн æмæ здæхт сты зонадон æмæ технологон зонын​дзи​нæдты аразынмæ, рæзын кæнынмæ, парахат кæнынмæ æмæ спайда кæнынмæ, цæмæй бæстæ​йы зонындзинæдтыл æмæ инновацитыл бындурæвæрд экономикæ арæзт æрцæуа æмæ сæрмагонд секторы конкурентхъомдзинад фæбæрзонддæр уа.

и) технологон парк – инфраструктурон фæзуат, кæцы ифтонг кæны технологон, инфраструктурон æмæ профессионалон лæггæдтæ цымыдисгæнæг гоймæгтæн;

к) акселераци – инновациты æххуысы механизм, кæцы ифтонг кæны куысты бынат конкурсы фæкæй æвзæрст инновацион архайды субъектæн, афтæ-ма уый бизнес-идейæ æмæ моделы рæзты æмæ бахъуыды цауы конкурсы уавæртæм гæсгæ бæрæггонд инвестицийы æххæст кæныны;

л) технологиты алæвæрд – технологийы/инновацийы алæвæрды механизм, кæцы нысан кæны интеллектуалон исбонады сæрмагонд бары хицауы рдыгæй коммерцион пайда райсыны нысанæй технологийы/инновацийы пайда кæныны æмæ сфидар кæныны бар Гуырдзыстоны закъондæттын​адæй бæрæггонд домæнтæм гæсгæ æнæхъæнæй кæнæ хайгай æндæр гоймагмæ раттыны;

м) инновациты инфраструктурæ – административон органы кæнæ хицæн гоймæгты рдыгæй арæзт инновациты æххуысы механизмты æмбырдгонд, кæцыйы сконды сты технопарктæ æмæ акселе​ратортæ, афтæ-ма технологиты алæвæрд æмæ æндæр механизмтæ дæр;

н) инновациты реестр − бæрæггæнæнты æмбырдгонд, кæцыйы ис информаци инновацион стартапы, инновацион чысыл æмæ астæуккаг компанийы æмæ зонад-иртасæн æмæ райрæзты лæггæдты дæттæг компанийы статусты уæвæг субъектты тыххæй, афтæ-ма инвестицион фондты, зæд инвесторты хызæгты æмæ акселераторты тыххæй; 

о) финансон аз − ацы закъоны нысæнттæн – рæстæджы фадыг иу афæдз 1-аг январæй 31 декабры онг.

Статья 3. Инновациты сферæйы паддзахадон стратеги  
1. Инновациты сферæйы паддзахадон стратегийы сфидар кæны Гуырдзыстоны хицауад Гуырдзыс​тоны хицауады уынаффæгæнæг органы – иртасæнты æмæ инновациты советы рекомендацийæ.  
2. Гуырдзыстоны хицауад инновациты сферæйы паддзахадон стратегийы нысангонд приоритет​тæм гæсгæ бæрæг кæны ацы стратегийы æххæст кæнынæн дзуапдæттæг субъекттæ.

Статья 4. Гуырдзыстоны хицауады уынаффæгæнæг органы – иртасæнты æмæ инновациты советы функцитæ инновациты сферæйы  

Инновациты сферæйы Гуырдзыстоны хицауады уынаффæгæнæг органы – иртасæнты æмæ иннова​ци​ты советы функцитæ сты:

а) инновацийы сферæйы паддзахадон стратегийы райрæзты координаци æмæ йæ Гуырдзыстоны хицауадмæ бавдисын;

б) национ æмæ регионалон инновациты экосистемæты рæзты координаци куыд паддзахадон уаг​дæт​ты хсæн, афтæ паддзахадон, сæрмагонд, ахуырадон æмæ зонадон секторты хсæн дæр;

в) инновацион архайды фæдыл хыгъдлæвæрды бацæттæ кæныны координаци æмæ йæ Гуырдзыс​тоны хицауадмæ бавдисын;

г) Гуырдзыстоны закъондæттынадæй нысангонд æндæр функцитæ.

Статья 5. Æхсæнадон барады юридикон гоймаджы – Гуырдзыстоны инновациты æмæ технологиты агентады хæслæвæрдтæ  
Æхсæнадон барады юридикон гоймаг – Гуырдзыстоны инновациты æмæ технологиты агентад (дарддæр – агентад) æххуыс кæны инновациты коммерциализацийæн æмæ æххæст кæны иннова​циты спайда кæныны стимулы.

Статья 51. Агентады инновациты инфраструктурæйы лæггæдты хуызтæ æмæ фиддонтæ, технологиты алæвæрды фæтк æмæ лæггæдты фиддонтæ  
Агентады инновациты инфраструктурæйы лæггæдты хуызтæ æмæ фиддонтæ (се хсæн, технологон паркы лæггæдты хуызтæ æмæ фиддонтæ), афтæ-ма технологиты алæвæрды фæтк æмæ лæггады фиддонтæ бæлвырд цæуы Гуырдзыстоны хицауады уынаффæйæ.

Сæр II
Инновациты реестр  
Гуырдзыстоны 2025 азы 24 июны закъон №718 – веб-фарс, 27.06.2025аз.
Статья 6. Инновациты реестр  
1. Ацы закъоны 151, 154 æмæ 156 статьяты нысангонд æмбæлон статусы райсыны моментæй инно​вациты реестры регистрацийы дæлбариуæг сты:

а) инновацион стартапы статусы уæвæг субъект;

б) инновацион чысыл æмæ астæуккаг компанийы статусы уæвæг  субъект;

в) иртасæнты æмæ райрæзты лæггæдты æххæстгæнæг компанийы статусы уæвæг субъект.  
2. Инновациты реестры регистацимæ курдиат бадæттыны цауы дæлбариуæг сты:  
а) инвестицион фонд;

б) зæд инвесторты хызæг;

в) акселератор.
3. Цымыдисгæнæг субъект ацы закъоны нысангонд домæнтæ куы сæххæст кæна, уæд æххæст цæ​уы уый регистраци инновациты реестры, афтæ-ма инновациты реестры æххæст кæны агентад дæр.  

4. Инновациты реестры регистрацигонд субъекты фæдыл бæрæггæнæнтæ хъуамæ уой æхсæнадон æмæ æнæмæнгхъæугæ сты кæцыфæнды цымыдисгæнæг гоймагæн, Гуырдзыстоны закъондæттын​адæй нысангонд цауты йеддæмæ.  
5. Инновациты реестры ацы статьяйы нысангонд субъекты регистраци кæныны фæтк æмæ уыцы реестры æххæст кæныны амынддзинæдтæ фидаргонд цæуынц агентады сæрдары нормативон актæй – бардзырдæй.

6. Инновациты реестры регистрацийы тыххæй курдиаты фиддон ацы статьяйы фыццаг пункты «а» дæлпунктæй нысангонд субъектæн 200 лари у, фæлæ уыцы статьяйы фыццаг пункты «б» кæнæ «в» дæлпункттæй кæнæ 2-аг пункты «а», «б» кæнæ «в» дæлпунктæй нысангонд субъектæн та – 500 лари.

Статья 7. Инвестицион фонд
1. Ацы закъоны нысæнттæн инвестицион фонд у «Инвестицион фондты тыххæй» Гуырдзыстоны закъонæй бæрæггонд инвестицион фонд, афтæ-ма æндæр бæстæйы закъондæттынадмæ гæсгæ регистрацигонд инвестицион фонд, кæцыйы инвестицион стратеги нысан кæны инвестицийы инновацион/технологон стартапты æххæст кæнын дæр.

2. Ацы закъоны нысæнттæн, ацы статьяйы фыццаг пункты нысангонд инвестицион фонд хъуамæ уа регистрацигонд инновациты реестры, кæд æмæ фæстаг 3 азы дæргъы æппынкъаддæр 1 милуан ларийы инвестицитæ бахаста инновацион/технологон стартаптæм, æмæ уый тыххæй уымæн ис алы хайы дæр 20%-æй фылдæр.

Статья 8. Зæд инвесторты хызæг  
Ацы закъоны нысæнттæн инновациты реестрмæ регистрацийы фæдыл курдиат бадæттыны цауы дæлбариуæг кæны зæд инвесторты хызæг, кæцы у юридикон гоймаг æмæ иу кæны æппынкъаддæр 10 зæд инвесторы, кæцытæ фæстаг 2 азы дæргъы ацы хызæджы æххуысæй сæххæст кодтой æмткæй æппынкъаддæр 300 000 ларийы инвестици иуылкъаддæр 5 компанийы, кæцыйы тыххæй уыдонæн алкæмæн дæр хайы иуылфылдæр 20%-ы ис.

Статья 9. Акселератор
Ацы закъоны нысæнттæн инновациты реестрмæ регистрацийы фæдыл курдиат бадæттыны цауы дæлбариуæг кæны акселератор, кæцы у юридикон гоймаг, æххæст кæны силабусыл арæзт акселерацийы программæ, кæцы ахæссы æппынкъаддæр 3 мæйы æмæ иуылфылдæр 12 мæймæ, æмæ йын ис кусæн бынат æмæ квалификацион ахуыргæнджытæ.

Гуырдзыстоны 2025 азы 24 июны закъон №718 – веб-фарс, 27.06.2025аз.
Статья 10. (Ист у)

Статья 11. (Ист у)

Статья 12. (Ист у)
Гуырдзыстоны 2025 азы 24 июны закъон №718 – веб-фарс, 27.06.2025аз.
Статья 13. (Ист у)

Статья 14. (Ист у)

Статья 15. (Ист у)

Сæр II1

Инновацион стартапы, инновацион чысыл æмæ астæуккаг компанийы, иртасæнты æмæ райрæзты лæггæдты æххæстгæнæг компанийы статусты райсын æмæ уыдон æххуысы механизмтæ  

Статья 151. Инновацион стартап
1. Инновацион стартап у амалиуæггæнæг компани, кæцы инновацион архайдтытæ æххæст кæны, регистрацигонд у Гуырдзыстоны закъонмæ гæсгæ «Амалиуæгдарты тыххæй», кæцы ифтонг кæны ацы закъонæй снысангонд инновацион стартапы статус раттыны домæнты.

2. Инновацион стартапы статус лæвæрд цæуы уыцы субъектæн, кæцы ифтонг кæны ахæм домæнтæ:

а) уый аразы инновацион продукт, æххæст кæны инновацион процессы кæнæ/та ифтонг кæны инновацион лæггæдтæ;

б) банысангонд статусы раттыны тыххæй курдиат бадæттыны размæ фæстаг 2 азы дæргъы  инвестицион фондæй уый райста æппынкъаддæр 100 000 ларийы инвестицитæ, зæд инвесторты хызæгæй кæнæ ацы хызæджы уæнгæй кæнæ/та акселераторæй, кæнæ райста гранты финанскæны​над æппынкъаддæр 150 000 ларийы бæрц агентадæй. Финансон фæрæзтæ, кæцытæ райст æрцыдысты сæйраг компанийæ кæнæ/та æндæр бæстæйы арæзт дæлхайад компанийæ, кæцы йæхи рады райста уыцы фæрæзтæ инвестицион фондæй, зæд инвесторты хызæгæй кæнæ ацы хызæджы уæнгæй кæнæ/та акселераторæй, нымад цæуынц ацы дæлпунктæй бæрæггонд инвестицитыл;

в) уый нысангонд статусы райсыны нысанæй æххæст кæны ацы пункты «б» дæлпунктæй нысан​гонд механизмты рдыгæй финансгонд, ацы пункты «б» дæлпунктæй нысангонд архайды, аимæ иумæ, уымæй райсгæ æфтиаг æмæ хæрдзтæ сæйрагæй баст сты ацы архайдимæ;    
 г) уымæн нысангонд статус раттыны тыххæй курдиат бадæттыны рæстæгæй статус раттыны момен​тмæ фиддон хæс нæй, уый нæу регистрацигонд хæсджыты реестры, йæ ныхмæ уагъд нæ цæуы æнæхъомысады хъуыддаг æмæ нæ уæвы ликвидацийы процессы.

Гуырдзыстоны 2025 азы 24 июны закъон №718 – веб-фарс, 27.06.2025аз.
Статья 152. Инновацион стартапы статусы архайды æмгъуыд  
1. Субъектæн лæвæрд цæуы инновацион стартапы статус 1 азы æмгъуыдмæ.

2. Инновацион стартапы статусы архвйды æмгъуыд гæнæн ис адарддæр уа 1 азмæ, ацы статьяйы 4-æм пункты нысангонд уавæртæм гæсгæ.

3. Субъект инновацион стартапы статусæй гæнæн ис спайда кæна æмткæй иуылфылдæр 10 азы æмгъуыдæй.

4. Ацы статьяйы 2-аг пункты нысангонд уавæр æххæст кæныны цауы инновацион стартапы статусы уæвæг субъект:

а) гæнæн ис æмæ дыууæ хатты адарддæр кæна нысангонд статусы æххæстгæнæн æмгъуыд хæстæгдæр 2 азы æмгъуыдмæ инновацион стартапы статусы фыццаг лæвæрдæй, кæд æмæ ифтонг кæны ацы закъоны 151 статьяйы 2-аг пункты нысангонд домæнты;

б) ацы пункты «а» дæлпунктæй нысангонд æмгъуыд фæуды фæстæ 3 азы æмгъуыдмæ инновацион стартапы статус 3 хатты адарддæр уыдзæн, кæд æмæ ифтонг кæны ацы закъоны 151 статьяйы 2-аг пункты «а», «в» æмæ «г» дæлпункттæй æвдыст домæнты, уымæй дарддæр-ма, 3-аг азы кæронмæ райсдзæн статус æмткæйон инвестицитæ æппынкъаддæр 5 милуан ларийы, кæцытæй иуылкъаддæр 30% инвестицитæ райст æрцыдысты инвестицион фондæй, зæд инвесторты хызæгæй кæнæ ацы хызæджы уæнгæй кæнæ/та акселераторæй. Ацы дæлпунктæй нысангонд инвестицитæм ма хауынц финансон фæрæзтæ, кæцытæ райст æрцыдысты сæйраг компанийæ кæнæ/та æндæр бæстæйы арæзт дæлхайадæй, кæцы йæхи рады райста уыцы фæрæзтæй æппынкъаддæр 30% инвестицион фондæй, зæд инвесторты хызæгæй кæнæ уыцы хызæджы уæнгæй кæнæ/та акселераторæй;

в) ацы пункты «б» дæлпунктæй нысангонд æмгъуыды фæуды фæстæ 4 азы æмгъуыдмæ инно​ва​цион стартапы статус 4 хатты адарддæр уыдзæн, кæд æмæ ифтонг кæны ацы закъоны 151 статьяйы 2-аг пункты «а», «в» æмæ «г» дæлпункттæй æвдыст домæнты, уымæй дарддæр-ма, 6-æм азы кæронмæ райсдзæн статус æмткæйон инвестицитæ æппынкъаддæр 15 милуан ларийы, кæцытæй иуылкъаддæр 30% инвестицитæ райст æрцыдысты инвестицион фондæй, зæд инвесторты хызæгæй кæнæ ацы хызæджы уæнгæй кæнæ/та акселераторæй. Финансон фæрæзтæ, кæцытæ райст æрцыдысты сæйраг компанийæ кæнæ/та дæлхайадæй, кæцытæ сты æндæр бæстæйы, æмæ кæцытæ йæхи рады райстой æппынкъаддæр 30% уыцы фæрæзтæй инвестицион фондæй, зæд инвесторты хызæгæй кæнæ уыцы хызæджы уæнгæй кæнæ/та акселераторæй нымад цæуынц инвестицийыл.

Статья 153. Инновацион стартапы æххуысы механизмтæ  
1. Инновацион стартапæн æххуысы механизмтæ сты:

а) инновацион стартапы статусы лæвæрдæй фыццаг 3 азы дæргъы уый рдыгæй фидгæ мызд Гуырдзыстоны Парламенты финансон-бюджетон комитетимæ бадзырдæй, Гуырдзыстоны хицауады уынаффæйæ бæрæггонд бæрцы фæлгæтты æфтиæгты фиддонæй сæрибаргонд цæуы;  
б) инновацион стартапы статус раттыны фæстæ 4-æм азæй иннæ 3 азы дæргъы уый рдыгæй фидгæ мызд æфтиæгты фиддоны 5%-он фадыгæй урæд цæуы, фæлæ инновацион стартапы æфтиаджы фиддоны фадыг уыцы периоды 5% у;

в) инновацион стартапы статус раттыны фæстæ 7-æм азæй иннæ 4 азы дæргъы уый рдыгæй фидгæ мызд æфтиæгты фиддоны 10%-он фадыгæй урæд цæуы, фæлæ инновацион стартапы æфтиаджы фиддоны фадыг уыцы периоды 10 % у;

2. Нæй бар, субъектæн уа æхсæнадæмон компанийы статус кæнæ виртуалон зонæйы гоймаджы статус инновацион стартапы статусимæ иумæ. Кæд æмæ инновацион стартапы статус лæвæрд цæуы субъектæн, кæцыйæн ис æхсæнадæмон компанийы статус кæнæ виртуалон зонæйы гойма​джы статус, уæд æмбæлон статус ист æрцæудзæн Гуырдзыстоны закъондæттынадæй снысангонд процедурæмæ гæсгæ.

Статья 154. Инновацион чысыл æмæ астæуккаг компани

1. Инновацион чысыл æмæ астæуккаг компанийы статус гæнæн ис лæвæрд æрцæуа «Амалиуæг​дарты тыххæй» Гуырдзыстоны закъонмæ гæсгæ регистрацигонд амалиуæгон æхсæнадæн, кæцы ифтонг кæны ахæм домæнты:

а) уый рдыгæй æмбæлон курдиаты бадæттыны моментæн, афтæ-ма уый фæстæ дæр, ацы закъоны 158 статьяйы 5-æм пункты нысангонд æмбæлонады сбæлвырд кæныны моментæн раззаг финансон азы дæргъы цы хæрдзтæ æрцыд иртасæны æмæ райрæзты тыххæй, уыдон сты уыцы финансон азы райсгæ æфтиæгты бæрцæй æппæты къаддæр 5%, иуылкъаддæр 100,000 ларийы æмæ уый ифтонг кæны ахæм уавæртæй сæ иу уæддæр:

а.а) уымæн ис патент кæнæ/та регистрацигонд компьютерон программæ æмæ иртасæны æмæ райрæзты тыххæй бахардзгонд хæрдзтæ здæхт сты ацы патенты кæнæ/та регистрацигонд компью​те​рон программæйы фæлгæтты арæзт продукты,  æрцæттæгонд процессы кæнæ/та лæггæдты рай​рæз​ты рдæм;

а.б) уымæн иртасæны æмæ райрæзты тыххæй бахардзгонд хæрдзтæ ис зонад-иртасæн уагдонæй кæнæ иртасæны æмæ райрæзты лæггæдты æххæстгæнæг компанийы статусы уæвæг субъектæй æмбæлон лæггæдтæ балхæнынæн;
а.в) уый рдыгæй инновацион продукты, процессы кæнæ/та лæггады райрæзтмæ здæхт иртасæны æмæ райрæзты тыххæй бахардзгонд хæрдзтæ фыст цæуынц Гуырдзыстоны хицауады уынаффæйæ сфидаргонд иртасæны æмæ райрæзты хæрдзты уагæвæрдмæ гæсгæ;
б) уымæн банысангонд статусы лæвæрды тыххæй курдиат бадæттынæй статусы раттыны момен​тæн нæй фиддон хæс, уый нæу регистрацигонд хæсджынты реестры, уый ныхмæ æххæст нæ цæуы æнæхъомысады хъуыддаг æмæ нæ уæвы ликвидацийы процессы.

в) уый у «Бухгалтерон хыгъдлæвæрды æмæ аудиты тыххæй» Гуырдзыстоны закъонæй бæрæггонд æртыккаг категорийы куыстуат кæнæ цыппæрæм категорийы куыстуат.  
2. Субъектæн ацы статьяйы нысангонд статус лæвæрд цæуы æнæмгъуыдæй.

Гуырдзыстоны 2025 азы 24 июны закъон №718 – веб-фарс, 27.06.2025аз.
Статья 155. Инновацион чысыл æмæ астæуккаг компанийы æххуысгæнæн механизмтæ  
1. Инновацион чысыл æмæ астæуккаг компанийæн бар ис раззаг финансон азы æмбырдгонд сыгъ​дæг æфтиагæй дивидендты дих кæныны цауы пайдайы фиддонæй фидæн суммæ фæкъаддæр кæна уый рдыгæй раззаг финансон азы иртасæны æмæ райрæзты тыххæй бахардзгонд хæрдзты æрты​вæр бæрцæй Гуырдзыстоны хицауады уынаффæйæ снысангонд процедурæмæ гæсгæ.

2. Инновацион чысыл æмæ астæуккаг компанийы статусы уæвæг субъектæн ис бар æфтиæгты реинвестицийы цауы спайда кæна Гуырдзыстоны хицауады уынаффæйæ бæрæггонд æххуысгæнæн механизмтæй.  

Статья 156. Иртасæны æмæ райрæзты лæггæдты æххæстгæнæг компани  
1. Иртасæны æмæ райрæзты лæггæдтæ æххæстгæнæг компанийы статус гæнæн ис лæвæрд æрцæуа уыцы субъектæн, кæцы ифтонг кæны ахæм домæнты:  
а) уый у «Амалиуæгдарты тыххæй» Гуырдзыстоны закъонмæ гæсгæ регистрацигонд амалиуæгон æхсæнад;

б) уый сæйраг архайд у Гуырдзыстоны национ классификаторы «Экономикон архайды хуызтæ»  72.1 кодæй нысангонд «Иртасæнтæ æмæ экспериментон райрæзт æрдззонæн æмæ инженерон зонæдты» æмæ ацы архайдæй уый æфтиæгтæ раззаг финансон азы дæргъы хъуамæ уой уыцы финансон азы райсгæ иумæйаг æфтиæгтæй æппынкъаддæр 80%;

в) уымæн банысангонд статусы лæвæрды тыххæй курдиат бадæттынæй статусы раттыны момен​тæн нæй фиддон хæс, уый нæу регистрацигонд хæсджынты реестры, уый ныхмæ æххæст нæ цæуы æнæхъомысады хъуыддаг æмæ нæ уæвы ликвидацийы процессы.

2. Субъектæн ацы статьяйы нысангонд статус лæвæрд цæуы иу хатт, æнæмгъуыдæй.

Статья 157. Иртасæны æмæ райрæзты лæггæдты æххæстгæнæг компанийы æххуысгæнæн механизмтæ  
1. Иртасæны æмæ райрæзты лæггæдтæ æххæстгæнæг компанийы рдыгæй æмбæлон статусы архайды периодмæ лæвæрд мызд сæрибаргонд цæуы фиддоны 5%-он фадыгæй.  
2. Иртасæны æмæ райрæзты лæггæдтæ æххæстгæнæг компанийы æфтиаджы фиддоны фадыг 5% у.

Статья 158. Ацы закъонæй бæрæггонд статусы райсын æмæ статусæй пайда кæныны уавæртæ  
1. Ацы закъонæй банысангонд статусы агурæг субъект нысангонд статусы раттыны фæдыл курдиат бадæтты агентадмæ, кæцы æмбæлон документацийы басгæрсты фæстæ æмбæлон курдиат Гуырдзыстоны хицауады уынаффæйæ нысангонд фæткæй арвиты Гуырдзыстоны экономикæйы æмæ æнæфæцудгæ рæзынады министрадмæ.

2. Субъектæн ацы закъонæй нысангонд статусы Гуырдзыстоны экономикæйы æмæ æнæфæцудгæ рæзынады министрады рекомендацимæ гæсгæ дæтты Гуырдзыстоны хицауад.

3. Субъект ацы закъонæй нысангонд статусы уæвæгыл нымад цæуы уымæн статус лæвæрды тыххæй уынаффæ райсты мæйы иннæ мæйы фыццаг бонæй.

4. Инновацион стартапы статусы уæвæг субъект хæсджын у æрвылаз, ацы закъоны нысангонд домæнтæ æххæст кæнын бæлвырдгæнæг информаци агентадмæ бавдисын, кæцы бæлвырд кæны субъекты ацы закъоны домæнтæ æххæст кæнын, статусы æмгъуыды фæудмæ 30 боны раздæр. Информаци, кæцы бæлвырд кæны субъект ацы закъоны домæнтæ æххæст кæнын, хауы 12 мæйон æмгъуыдмæ, кæцы фæуыдзæн статусы æмгъуыды фæудмæ 60 боны размæ. Субъект ацы закъоны домæнтæ куы сæххæст кæна, уæд агентад райсы уынаффæ статусы архайды æмгъуыды 1 азмæ адарддæр кæныны тыххæй ацы статусæн нысангонд максималон æмгъуыдмæ, æнæххæст кæныны цауы та æвæстиатæй хъуамæ бадæтта æмбæлон æрмæджытæ Гуырдзыстоны экономикæйы æмæ æнæфæцудгæ рæзынады министрадмæ статусы æрурæды тыххæй уынаффæ, кæцы уыдон бавдисдзæн æркæсынмæ Гуырдзыстоны хицауады æввахсдæр рабадтыл.

5. Инновацион чысыл æмæ астæуккаг компанийы статусы уæвæг субъект, афтæ-ма иртасæнты æмæ райрæзты лæггæдтæ дæттæг компанийы статусы уæвæг субъект хæсджын у иуылæрæгмæ æрвылаз 30 апрелмæ ацы закъоны домæнтимæ раззаг финансон азы æмбæлонады бæлвырдгæнæн информаци бавдиса агентадæн, кæцы бæлвырд кæны ацы закъоны домæнтимæ субъекты æмбæлонады. Ацы закъоны домæнтимæ субъекты æнæмбæлондзинады цауы агентад нысангонд статусы æрурæды тыххæй скъуыддзаг райсынæн аккаг æрмæджытæ æвæстиатæй бавдисдзæн Гуырдзыстоны экономикæйы æмæ æнæфæцудгæ рæзынады министрадмæ, кæцы сæ бавдисдзæн Гуырдзыстоны хицауады æввахсдæр рабадтыл æркæсынмæ.

6. Субъектæн ацы закъоны банысангонд статусы раттыны æмæ уый аивыны фæтк, афтæ-ма статус​имæ баст æххуысгæнæг механизмтæ дёр бæрæггонд цæуынц Гуырдзыстоны хицауады уынаффæйæ.

7. Кæд инновацион стартапы статусы уæвæг субъектæн лæвæрд æрцæуа æхсæнадæмон компанийы статус кæнæ виртуалон зонæйы гоймаджы статус, уæд уымæн æхсæнадæмон компанийы статусы кæнæ виртуалон зонæйы гоймаджы статусы лæвæрды мæйы фыццаг бонæй инновацион стартапы статус аивдыл нымад цæуы.

Сæр III
Инновацион архайды финанскæнынад

Статья 16. Инновацион проекты финанскæнынад  
Инновацион проект финансгонд цæуы ацы закъоны «Грантты тыххæй» Гуырдзыстоны закъоны æмæ Гуырдзыстоны æндæр закъондæттæг æмæ закъоныдæлбар нормативон акттæм гæсгæ.

Статья 17. Финансон ресурсты спълан кæнын æмæ пайда кæнын  
1. Инновацион проекты финанскæныны рæстæджы финансон ресурсты спълан кæнгæйæ æмæ сæ пайда кæнгæйæ, æххæстгонд цæуынц ирддзинады, æнæдискриминацийы, æнæхиондзинады æмæ  æргомдзинады принциптæ.

2. Агентадæн гæнæн ис Гуырдзыстоны закъондæттынадмæ гæсгæ, грантон конкурсы фæлгæтты æндæр организацитимæ иумæ хайад райса инновацион архайды æмфинансдзинады.

Статья 18. Инновацион архайды тыххæй æрвылазон хыгъдлæвæрд

Иртасæнты æмæ инновациты совет æрвылаз бавдисы Гуырдзыстоны хицауадмæ афæдзон хыгъд​лæвæрд Гуырдзыстоны сæххæстгонд æмæ цæугæ инновацион архайдтыты æмæ уыцы нысанæй спайдагонд финансон ресурсты тыххæй.
Сæр IV
Паддзахады рдыгæй (се хсæн,  агентады рдыгæй финансгонд инновацион проекты коммерциализаци

Статья 19. Интеллектуалон исбонады бартæ  
1. Агентады рдыгæй финансгонд инновацион проекты реализацийы фæстиуæгæн куыстадон хæсы кæнæ бадзырдæй сфидаргонд хæсы æххæст кæнгæйæ кусæджы кæнæ заказ райсæджы рдыгæй сфæлдисгæ æрымысгæйыл кæнæ пайдайаг моделыл интеллектуалон исбонад хауы куыстдæттæгмæ кæнæ заказгæнæгмæ, кæд бадзырдæй æндæр исты нæй нысангонд.  
2. Гоймаг, кæцымæ ацы статьяйы фыццаг пунктмæ гæсгæ æмбæлы интеллектуалон исбонад, хæс​джын у патентон курдиаты бавдисгæйæ æрымысæджы кæнæ пайдайаг моделы аразæджы ном фæнысан кæна.   
3. Агентады рдыгæй финансгонд инновацион проекты реализацийы фæстиуæгæн интеллектуалон исбонады барты коммерциализацийæ æрымысæджы гарантигонд хай сбæлвырд кæныны æмæ рат​тыны фæтк бæрæггонд цæуы Гуырдзыстоны хицауады уынаффæйæ.

4. Кæд æрымысгæ цалдæр гоймаг сарæзтой, уæд ацы статьяйы 3-аг пункты нысангонд æфтиæгтæ æмхуызонæй дихгонд цæуынц æрымысджыты хсæн, кæд æрымысджыты хсæн арæзт бадзырды æндæр исты нæй нысангонд.

Статья 20. Паддзахады рдыгæй финансгонд æрымысгæйæ райст патенты кæнæ/та пайдайаг моделæй райсгæ æвдисæндармæ гæсгæ бары тыххæй æхсæнадон интересты хъахъхъæнын

1. Паддзахады рдыгæй финансгонд æрымысгæйæн патенты кæнæ/та пайдайаг моделы æвдисæн​да​ры райсыны цауы Гуырдзыстоны хицауады рдыгæй снысангонд барлæвæрд гоймагæн бар ис, паддза​хадон финансады райсæг патенты кæнæ æвдисæндары хицауы, уый баривæгы кæнæ экск​люзивон сæрмагонд лицензийы хицауы æрдома æмбæлон куырдиатдæттæгæн/​куырдиат​дæттæгтæн лицензийы раттын æмæ, кæд нысангонд патенты кæнæ æвдисæндары хицау, уый баривæг кæнæ эксклюзивон сæрмагонд лицензийы хицау нæйы зæгъа ацы курдиат сæххæст кæныныл, уæд Гуырдзыстоны хицауады уынаффæйæ бæрæггонд фæткæй æмбæлон скъуыддзаг райсты цауы бахъахъхъæна æхсæнадон интерестæ æмæ йæхæдæг ратта лицензи:

а) кæд патенты кæнæ æвдисæндары хицау, уый баривæг кæнæ эксклюзивон сæрмагонд лицензийы хицау æмбæлон æмгъуыдмæ нæ сæххæст кæндзæн æрымысгæйы кæнæ пайдайаг моделы æмбæлон сферæйы практикон спайда кæнынæн æнæмæнгхъæуæг, эффективон мадзæлттæ кæнæ кæд ахæм мадзæлттæ æмбæлон æмгъуыдмæ нæ райсдзысты;

б) цæрджыты æнæниздзинад хъахъхъæныны, национ хихъахъхъæнынады, æрдзон бæллæхы, ката​стро​фæйы, эпидемийы хъуагдзинæдтæм æмæ интерестæм гæсгæйæ, кæцытæн патенты кæнæ æвдисæндары хицау, уый баривæг кæнæ эксклюзивон сæрмагонд лицензийы хицау кæнæ уыдон лицензиаттæ нæ ифтонг кæны (нæ ифтонг кæнынц).

2. Ацы статьяйы фыццаг пункты нысангонд барæй спайда кæныны тыххæй уынаффæ хæссы Гуырдзыстоны хицауады уынаффæйы бындурыл арæзт хицауадон къамис уынаффæйæ бæрæггонд фæткæй.

Гуырдзыстоны 2023 азы 16 майы закъон №2884 – веб-фарс, 01.06.2023аз.
Статья 21. Инновацион проекты финанскæнынадæй райсгæ æфтиаг  
1. Гуырдзыстоны хицауады рдыгæй снысангонд паддзахадон уагдонæн кæнæ барлæвæрд юриди​кон гоймагæн ис бар æрдомын инновацион проекты финанскæнынады иннæ 7 азы дæргъы ацы проекты æфтиæгтæй хай, афæдзон иуылфылдæр 5%-ы бæрцæй.

2. Ацы статьяйы фыццаг пунктæй нысангонд хайы сбæлвырд кæныны фæтк бæрæггонд цæуы Гуырдзыстоны хицауады уынаффæйæ.

Сæр V
Ивгæ æмæ хатдзæгон уагæвæрдтæ 
Статья 22. Ивгæ уагæвæрдтæ  
Гуырдзыстоны хицауад 2016 азы 1-аг декабрмæ сифтонг кæндзæн:

а) ацы закъоны 19-æм статьяйы 3-аг пунктæй нысангонд агентады рдыгæй финансгонд иннова​цион проекты æххæст кæныны фæстиуæгæн интеллектуалон исбонады барты коммерциализацийæ æрымысæджы кæнæ пайдайаг моделы аразæджы гарантийон хай сбæрæг кæныны æмæ раттыны фæтк сфидар кæнын;    
б) ацы закъоны 20-æм статьяйæ нысангонд уынаффæйы райсын æмæ хицауадон къамисы саразын;

в) ацы закъоны 21-аг статьяйæ нысангонд уынаффæйы райсын.

Статья 23. Закъоны архайд
Ацы закъон архайын райдайæд мыхуыры рацыдæй уайтагъд.

Гуырдзыстоны президент
Маргвелашвили Гиорги
Кутаис,

22 июнь 2016 аз.

